Diari Oficial de la Generalitat Valenciana


Sumari del DOGV 4942, del 09-02-2005 (2005/655)

Juí de procediment canviari número 470/2003. Cèdula de notificació.
-------------------------------------------------------------------

### Dades del document

Número de DOGV
:   4942

Data del DOGV
:   09-02-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/655


Organisme emissor
:   Jutjat de Primera Instància Número 5 de Dénia

Tipus de document
:   Anunci

Juí de procediment canviari número 470/2003. Cèdula de notificació. [2005/Q655]
  
Procediment: assumpte civil 470/2003
  
Juí: procediment canviari 470/2003
  
Part demandant: Noesis Chazarra Ros, SL
  
Part demandada: Gerónimo Benlliure Juan
  
Al juí a què es fa referència s'ha dictat la resolució el text de la qual, literalment, diu així:
  
«Interlocutòria
  
Jutge que la dicta: David Gericó Sobrevela
  
Lloc: Dénia
  
Data: 1 de desembre de 2003
  
Antecedents de fet
  
1. En este juí canviari incoat a instància de la procuradora Isabel Daviu Frasquet, en nom i representació de Noesis Chazarra Ros, SL, contra Gerónimo Benlliure Juan en reclamació de 3.032 euros de principal i de 909,6 per interessos de demora, despeses i costes, es va dictar la interlocutòria de data 29 d'octubre de 2003, i es va acordar requerir de pagament al deutor pel termini de 10 dies, així com l'embargament preventiu dels seus béns per a assegurar les quantitats reclamades.
  
2. El dia 12 de novembre de 2003 es va portar a efecte el requeriment de pagament, després d'haver transcorregut el termini concedit al deutor sense que este haja pagat al creditor, ni haja presentat demanda d'oposició al juí canviari.
  
Fonaments de dret
  
Únic. Disposa l'article 825 de la Llei 1/2000, d'Enjudiciament Civil (LECn), que, quan el demandat no interpose demanda d'oposició, ni tampoc haja pagat al creditor en el termini establit, es despatxarà execució per les quantitats reclamades, i s'afig que l'execució despatxada en este cas se substanciarà d'acord amb l'establit en la pròpia LECn, per a la de sentència i resolucions judicials i arbitratges, és a dir sense el requeriment de pagament previ, com assenyala l'article 580 i limitada l'oposició als supòsits contemplats en l'article 556.
  
Part dispositiva:
  
1. Es despatxa, a instància de la procuradora Isabel Daviu Frasquet, en nom i representació de Noesis Chazarra Ros, SL, part executant, execució contra Gerónimo Benlliure Juan, part executada, per les quantitats següents: 3.032 euros en concepte de principal i de 909,6 euros, en concepte d'interessos de demora, despeses i costes, pendent esta darrera quantitat d'ulterior liquidació, l'execució de la qual se substanciarà d'acord amb l'establit per a l'execució de les resolucions judicials o arbitrals.
  
2. Els béns embargats preventivament es realitzaran, a instància de la part demandant, d'acord amb l'establit en la LECn per al procediment de constrenyiment.
  
Esta resolució és ferma i contra la qual no s'hi pot interposar cap recurs (article 551.2 LECn), sense perjuí que el deutor o deutors puga oposar-se a l'execució despatxada dins dels 10 dies següents a la notificació de la interlocutòria, per algun dels motius assenyalats en l'article 556.1 de la LECn, però amb els efectes establits en l'apartat 2 del mateix precepte.
  
Ho acorda i firma sa senyoria. En done fe».
  
Atés el desconeixement de l'actual domicili o residència de la part demandada, mitjançant la provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el butlletí de la comunitat autònoma per a portar a efecte la diligència de notificació.